
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΏΤΟ _ Αρ. ΦύλΑθΒ-34^ 

15 ΦεβρουαρΙου 1995 


ΝΟΜΟΣ ΥΠ' ΑΡΙΘ. 2291 

Κύρωση Σύμβασης μεταξύ της Κυβέρνησης της Ελληνικής 
Δημοκρατίας και της Κυβέρνησης της Κυπριακής Δη¬ 
μοκρατίας για τη συντοξιοδότηση κρατικών υπαλλή¬ 
λων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ, που ορίζει το άρθρο 28 
παρ. 1 του Συντάγματος, η Σύμβαση μεταξύ της Κυ¬ 
βέρνησης της Ελληνικής Δημοκρατίας και της Κυβέρ¬ 
νησης της Κυπριακής Δημοκρατίας για τη συνταξιοδό- 
τηση των κρατικών υπαλλήλων, που υπογρόφηκε στη 
Λευκωσία στις 11 Ιουλίου 1994. της οποίας το κείμενο 
σε πρωτότυπο στην ελληνική γλώσσα έχει ως έξης: 

ΣΥΜΒΑΣΗ 

ΜΕΤΑΞΥ ΤΗΣ ΚΥΒΕΡΝΗΣΗΣ ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ ΚΑΙ ΤΗΣ ΚΥΒΕΡΝΗΣΗΣ 
ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 
ΓΙΑ ΤΗ ΣΥΝΤΑΞΙΟΔΟΤΗΣΗ ΚΡΑΤΙΚΩΝ ΥΠΑΛΛΗΛΟΝ 

Η ΚΥΒΕΡΝΗΣΗ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ 

Η ΚΥΒΕΡΝΗΣΗ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 

Οδηγούμενες από την επιθυμία να συμβάλλουν στο 
συντονισμό των συστημάτων των δημοσιοϋπαλληλικών 
συντάξεων με σκοπό τη διασφάλιση των δικαιωμάτων 
των κρατικών υπαλλήλων εν γένει και των υπαλλήλων 
Ν Π.Δ.Δ. οι οποίοι έχουν υπηρεσία και στις δύο χώρες, 
αποφασίζουν τη σύναψη της ακόλουθης Σύμβασης 

ΜΕΡΟΣ Α' 

Γενικες διατάξεις 

Αρθρο 1 

Ερμηνεία 

Στην παρούσα Σύμβαση οι όροι που χρησιμοποιούνται 
παρακάτω έχουν την αναγραφόμενη για καθέναν από 
αυτούς, αντίστοιχα, έννοια: 


Αρμόδια αρχή" 

όσον αφορά την Ελλάδα. 

τον Υπουργό Οικονομικών και τους κατά περίπτωση 
αρμόδιους υπουργούς, 
όσον αφορά την Κύπρο, 
τον Υπουργό Οικονομικών. 

"Αρμόδιος φορέας" 
όσον αφορά την Ελλάδα, 

τις Διευθύνσεις Συντάξεων του Γενικού Λογιστηρίου 
του Κράτους, τη Διεύθυνση Συντάξεων προσωπικού 
Ν.Π Δ.Δ. του Ι.Κ.Α. και τις αρμόδιες υπηρεσίες των 
λοιπών Ν.Π.Δ.Δ.. 

όσον οφορά την Κύπρο, 

την υπηρεσία Δημόσιας Διοικήσεως και Προσωπικού 
του Υπουργείου Οικονομικών και τον Κλάδο Συντάξεων 
του Γενικού Λογιστηρίου της Δημοκρατίας. 

Δημόσια εκπαιδευτική υπηρεσία" 
όσον αφορά την Ελλάδα, 

αυτή που παρέχεται σε όλες τις βαθμίδες της δημόσιας 
εκπάίδευσης, 
όσον αφορά την Κύπρο. 

την υπηρεσία που περιλαμβάνει τις θέσεις επιθεω¬ 
ρητών, διευθυντών, βοηθών διευθυντών, καθηγητών και 
δασκάλων, καθώς και οποιοσδήποτε άλλες θέσεις ήθελε 
καθορίσει το Υπουργικό Συμβούλιο. 

"Δημόσιο σχολείο" 
όσον αφορά την Ελλάδα. 

τα σχολεία όλων των βαθμιδών της δημόσιας εκπαί¬ 
δευσης, 

όσον αφορά την Κύπρο, 

σχολείο, την ευθύνη της διοίκησης και συντήρησης 
του οποίου φέρει η Δημοκρατία και το οποίο δεν διέπεται 
από άλλο νόμο και περιλαμβάνει σχολείο που κηρύσσεται 
με απόφαση του Υπουργικού Συμβουλίου ως δημόσιο 
σχολείο για σκοπούς της παρούσας Σύμβασης, 
"Εκπαιδευτικός" 
όσον αφορά την Ελλάδα, 

το τακτικό εκπαιδευτικό προσωπικό όλων των βαθ¬ 
μιδών της δημόσιας εκπαίδευσης, 
όσον αφορά την Κύπρο, 

τον κάτοχο μόνιμης θέσης στη δημόσια εκπαιδευτική 
υπηρεσία της Κύπρου. 

"Καθηγητής Πανεπιστημίου" 
όσον αφορά την Ελλάδα. 

τα μέλη του Διδακτικού Ερευνητικού Προσωπικού (Δ.Ε.Π ) 

των Α.Ε.Ι. το οποίο αποτελείται από καθηγητές, ανα¬ 
πληρωτές καθηγητές, επίκουρους καθηγητές και λέ¬ 
κτορες, 

όσον αψορά την Κύπρο, 

τον κάτοχο της θέσης καθηγητή ή αναπληρωτή κα¬ 
θηγητή στο Πανεπιστήμιο Κύπρου. 

"Κρατικός υπάλληλος" 
όσον αφορά την Ελλάδα, 

τους τακτικούς δημόσιους υπαλλήλους, πολιτικούς 
και στρατιωτικούς, καθώς και τους λοιπούς δημόσιους 
λειτουργούς που υπάγονται στις διατάξεις του Κώδικα 
Πολιτικών και Στρατιωτικών Συντάξεων (π.δ. 1041/1979) 
και στις διάτάξεις των άρθρων 3-21 του ν. 2084/1992, 
καθώς και τους εξομοιούμενους με αυτούς τακτικούς 
υπαλλήλους των Ο.Τ.Α. και των άλλων Ν.Π.Δ.Δ. που 
διέπονται από όμοιο με τους δημόσιους υπαλλήλους 
συνταξιοδοτικό καθεστώς, 
όσον αφορά την Κύπρο, 

τον κάτοχο μόνιμης θέσης στη δημόσια υπηρεσία και 
στη δημόσια εκπαιδευτική υπηρεσία της Κύπρου και 
περιλαμβάνει τον κάτοχο μόνιμης θέσης στην Αστυνομία, 
στο Στρατό της Δημοκρατίας και στη δικαστική υπηρεσία, 
τους Καθηγητές Πανεπιστημίου, καθώς και τους μόνι¬ 
μους υπαλλήλους των Ν.Π.Δ.Δ. και αρχών τοπικής 
διοίκησης που διέπονται από όμοιο με τους δημόσιους 
υπαλλήλους συνταξιοδοτικό καθεστώς. 

"Νομοθεσία" 

.τους Νόμους, τους Κανονισμούς, τα Διατάγματα και 
κάθε άλλη συνταξιοδοτική διάταξη που ισχύει ή θα 
ισχύσει στο μέλλον στα δύο Συμβαλλόμενα Κράτη που 
αφορούν τη συνταξιοδότηση κρατικών εν γένει υπαλ¬ 
λήλων και που αναφέρονται στο άρθρο 2 της παρούσας 
Σύμβασης. 

"Παροχές" 

σύνταξη, κύρια και επικουρική, εφάπαξ ποσό, φιλο¬ 
δώρημα ή οποιαδήποτε άλλη παροχή που καταβάλλεται 
σύμφωνα με τις διατάξεις της νομοθεσίας καθενός από 
τα Συμβαλλόμενα Κράτη. 

"Συντάξιμες απολαβές" 

τις απολαβές που ορίζονται ή λαμβάνονται υπόψη 
από τη νομοθεσία για σκοπούς υπολογισμού των πα¬ 
ροχών. 

"Συντάξιμη υπηρεσία" 

την υπηρεσία που ορίζεται ή λαμβόνεται υπόψη από 
τη νομοθεσία για σκοπούς υπολογισμού της παροχής 
που θα χορηγηθεί. 

"Υπηρεσία" 

την περίοδο που ορίζεται ή λαμβόνεται υπόψη, από 
τη νομοθεσία για σκοπούς καθορισμού παροχής, αν ο 
κρατικός υπάλληλος δικαιούται σε παροχές βάσει ορι¬ 
σμένου χρόνου υπηρεσίας. 

"Χήρα/χήρος, τέκνα και άλλοι προστατευόμενοΓ 
τη χήρα/ το χήρο, τα τέκνα και άλλους προστατευό- 
μενους σύμφωνα με τις διατάξεις της νομοθεσίας του 
Κράτους σε βάρος του οποίου χορηγούνται τα συντα- 
ξιοδοτικό ωφελήματα αφυπηρέτησης. 

Οι υπόλοιποι όροι που χρησιμοποιούνται στην παρούσα 
Σύμβαση έχουν την έννοια που αποδίδεται σε αυτούς 
από τη νομοθεσία του οικείου Συμβαλλόμενου Κράτους. 

Αρθρο 2 

Νομοθεσίες στις οποίες έχει εφαρμογή η Σύμβαση 

1. Η παρούσα Σύμβαση έχει εφαρμογή 
I. Στην Ελλάδα: 


α) Στη νομοθεσία που διέπει τη συνταξιοδότηση των 
πολιτικών και στρατιωτικών υπαλλήλων γενικό (Κώδικας 
Πολιτικών και Στρατιωτικών Συντάξεων π.δ. 1041/1979) 
και τα άρθρα 3-21 του ν. 2084/1992, και 
β) στους νόμους που διέπουν τη συνταξιοδότηση των 
τακτικών υπαλλήλων των Ο.ΤΑ και των άλλων Ν.Π.Δ.Δ. 
και παραπέμπουν στον Κώδικα Πολιτικών και Στρατιω¬ 
τικών Συντάξεων ή επαναλαμβάνουν κατά βάση τις 
διατάξεις του. 

II. Στην Κύπρο: 

α) Στους περί Συντάξεων Καθηγητών νόμους του 
1967 έως 1994, 

β) στον περί Στοιχειώδους Εκπαιδεύσεως νόμο, Κεφ. 
166 και τροποποιητικούς νόμους, 
γ) στον περί Συντάξεων νόμο, Κεφ. 311 και τροπο- 
ποιητικούς νόμους, 

δ) στους περί Πανεπιστημίου Κύπρου (Συντάξεις Α¬ 
καδημαϊκού Προσωπικού) Κανονισμούς του 1991, και 
ε) στους Κανονισμούς που διέπουν τη συνταξιοδότηση 
των μόνιμων υπαλλήλων των Ν.Π.Δ.Δ. και αρχών τοπικής 
διοίκησης και παραπέμπουν στον περί Συντάξεων νόμο, 
Κεφ. 311 και τροποποιητικους νόμους ή επαναλαμβά¬ 
νουν κατά βάση τις διατάξεις του. 

2. Η παρούσα Σύμβαση εφαρμόζεται επίσης σε όλες 
τις νομοθετικές ή κανονιστικές πράξεις που κωδικο¬ 
ποιούν, τροποποιούν ή συμπληρώνουν τις νομοθεσίες 
που απαριθμούνται στην ποράγραφο 1 του παρόντος 
άρθρου. 

Αρθρο 3 

Εφαρμογή της Σύμβασης 

1. Με την επιφύλαξη των διατάξεων της παραγράφου 
2 του παρόντος άρθρου, οι διατάξεις της παρούσας 
Σύμβασης εφαρμόζονται στους κρατικούς υπαλλήλους 
γενικά των δύο Συμβαλλόμενων Κρατών που βρίσκονται 
στην υπηρεσία κατά ή μετά την ημερομηνία έναρξης 
ισχύος της Σύμβασης, καθώς και για αυτούς που απο¬ 
χώρησαν από την υπηρεσία από 1ης Ιανουάριου 1993 

2. Οι διατάξεις της παρούσας Σύμβασης εφαρμόζονται, 
από την ημερομηνία έναρξης ισχύος της, και στους 
εκπαιδευτικούς πουσυνταξιοδοτήθηκαναπό το Ελληνικό 
Δημόσιο πριν από την 1η Ιανουάριου 1993 και στην 
περίπτωση των οποίων η ελληνική νομοθεσία αναγνώ¬ 
ρισε για σκοπούς σύνταξης την προϋπηρεσία τους σε 
ελληνικά αχολεία της Κύπρου πριν και μετά την ανα¬ 
κήρυξη της Κυπριακής Δημοκρατίας (16 8.1960), μέχρι 
την έναρξη ισχύος του ν 1566/1985. Το Ελληνικό Δη¬ 
μόσιο θα εξακολουθήσει να κοταβάλλει εξ ολοκλήρου 
στους δικαιούχους το μέρος της σύνταξης που κερ- 
δήθηκε από υπηρεσία παρασχεθείσα στην Κύπρο πριν 
από τη 16η Αύγουστου 1960. Το Κυπριακό Δημόσιο 
αναλαμβάνει να καταβάλει στο Ελληνικό Δημόσιο, από 
την ημερομηνία έναρξης ισχύος της Σύμβασης, το μέρος 
της σύνταξης που κερδήθηκε από υπηρεσία παρασχε¬ 
θείσα σε ελληνικά σχολεία της Κύπρου μετά τη 16η 
Αυγούστου 1960 και στο ποσό που αυτή καταβάλλεται 
με βάση την ελληνική νομοθεσία. Η Ελληνική Κυβέρνηση 
αναλαμβάνει να παράσχει στην Κυπριακή Κυβέρνηση 
όλες τις απαραίτητες πληροφορίες για τους συντα¬ 
ξιούχους που αφορούν οι διατάξεις αυτές, ήτοι αντί¬ 
γραφο πράξης συνταξιοδότησης και κατάσταση με το 
ποσό της κάθε φορά καταβαλλόμενης σύνταξης Κατά 
την πρώτη εφαρμογή των διατάξεων της παραγράφου 
αυτής τα ποσά των συντάξεων που θα οφείλονται από 

το Κυπριακό Δημόσιο θα καταβληθούν αναδρομικά μετά 
την παραλαβή των ανωτέρω συνταξιοδοτικών στοιχείων. 

Από το έτος 1995 και εφεξής το ποσό θα καταβάλλεται 
το πρώτο δίμηνο του επόμενου έτους, με βάση τις 
ανωτέρω συγκεντρωτικές καταστάσεις. 

Αρθρο 4 

Ισότητα μεταχείρισης 

Οι κρατικοί υπάλληλοι καθενός από τα δύο Συμβαλ¬ 
λόμενα Κράτη υπόκεινται στις υποχρεώσεις και απο¬ 
λαμβάνουν τα δικαιώματα, που προβλέπουν οι νομοθε¬ 
σίες που απαριθμούνται στο άρθρο 2, κάτω από τις 
ίδιες με τους κρατικούς υπαλλήλους του άλλου Συμ¬ 
βαλλόμενου Κράτους προϋποθέσεις. 

Αρθρο 5 

Καταβολή παροχών του ενός Κράτους 
στην περιοχή του άλλου ή τρίτου Κράτους 

1. Συντάξεις και άλλες παροχές που οφείλονται σύμ¬ 
φωνα με τις διατάξεις της νομοθεσίας του ενός από 
τα Συμβαλλόμενα Κράτη καταβάλλοντοι στο δικαιούχο, 
εφόοον στην παρούσα Σύμβαση δεν ορίζεται διαφορε¬ 
τικά και όταν ο δικαιούχος διαμένει οτην περιοχή του 
άλλου Συμβαλλόμενου Κράτους. 

2 . Οι συντάξεις και άλλες παροχές του ενός από τα 
Συμβαλλόμενα Κράτη, που αναφέρονται στην παράγρα¬ 
φο 1 του παρόντος άρθρου, καταβάλλονται στους δι¬ 
καιούχους του άλλου Συμβαλλόμενου Κράτους και όταν 
διαμένουν στην περιοχή τρίτου κράτους με τις ίδιες 
προϋποθέσεις και στο ίδιο μέτρο, όπως στους δικαιού¬ 
χους του πρώτου Συμβαλλόμενου Κράτους που διαμέ¬ 
νουν στην περιοχή του τρίτου κράτους. 

ΜΗΡΟΣ Β 
Ειδικές διατάξεις 

Συντάξεις και άλλες παροχές αφυπηρέτηαης 
Αρθρο 6 

Θεμελίωση δικαιώματος 

1 Εφοσον η νομοθεσία του ενός από τα δύο Συμ¬ 
βαλλόμενα Κράτη απαιτεί για τη θεμελίωση του συντα- 
ξιοδοτικού δικαιώματος τη συμπλήρωση ορισμένου χρό¬ 
νου υπηρεσίας και εφόσον ο χρόνος που ο ενδιαφε¬ 
ρόμενός έχει διανύσει στο Κράτος αυτό δεν επαρκεί 
για τη θεμελίωση του δικαιώματος κατά τη νομοθεσία 
του. ο αρμόδιός φορέας συνυπολογίζει και το χρόνο 
υπηρεσίας που πραγματοποίησε ο ενδιαφερόμενος στο 
άλλο Συμβαλλόμενο Κράτος, τόσο χρονο Οσος απαι¬ 
τείται για τη θεμελίωση του δικαιώματος. 

2. Δικαιούχος ο οποίος θεμελιώνει δικαίωμα σε εφαπαξ 
ποσό αντί συντάξεως κατά την κυπριακή νομοθεσία με 
βάση μόνο την υπηρεσία του στην Κύπρο δικαιούται να 
επιλέξει όπως μην εφαρμοστεί στην περίπτωση του η 
παράγραφος 1 του παρόντος άρθρου. Η επιλογή της 
παρούσας παραγράφου ασκείται μια φορά και κατά την 
αφυπηρέτηση του υπαλλήλου. 

Αρθρο 7 

Καθορισμός του ποσού της παροχής 
1. Στις περιπτώσεις που σύμφωνα με το άρθρο 6 
συνυπολογίζεται χρόνος υπηρεσίας που ο ενδιαφερό¬ 


μενος πραγματοποίησε στο άλλο Συμβαλλόμενο Κράτος, 
το ποσό της καταβλητέας παροχής καθορίζεται ως 
εξής: 

α) Ο αρμόδιος φορέας υπολογίζει το ποσό της πα¬ 
ροχής που δικαιούται α ενδιαφερόμενος κατά τη νο¬ 
μοθεσία του Κράτους του, με βάση τη συντάξιμη υπη¬ 
ρεσία που διανύθηκε στο Κράτος αυτό και τις συντάξιμες 
απολαβές που λαμβάνονται υπόψη κατά την εν λόγω 
νομοθεσία. Ως απολαβές νοούνται, στην περίπτωση 
της Ελλάδας, για όσους μεν αφυπηρετούν από αυτήν, 
οι αποδοχές που καταβάλλονται κατά το χρόνο αφυ¬ 
πηρέτηαης, για όσους δε αφυπηρετούν από την Κύπρο, 
οι αποδοχές που καταβάλλονται σε ομοιόβαθμο υπάλ¬ 
ληλο ή λειτουργό ή σε υπάλληλο ή λειτουργό με τα 
ίδια τυπικά προσόντα και συνολικά έτη υπηρεσίας. 

β) Ο χρόνος έναρξης καταβολής της υπολογιζόμενης 
σύμφωνα με το προηγούμενο εδάφιο (α) παροχής κα¬ 
θορίζεται σύμφωνα με τη νομοθεσία του Κράτους στην 
περιοχή του οποίου έλαβε χώρα η τελική αφυπηρέτηση 
του ενδιαφερομένου, η διάταξη όμως αυτή δεν επηρεάζει 
τη συνέχιση καταβολής σύνταξης σε υπαλλήλους, στους 
οποίους άρχισε, πριν από την ημερομηνία έναρξης 
ισχύος της Σύμβασης, να καταβάλλεται σύνταξη απο 
το Κυπριακό Δημόσιο μετά τη συμπλήρωσή της ηλικίας 
των 55 ετών 

2. Χρόνος υπηρεσίας που ελήφθη ιιπόι^ιη για τον 
υπολογισμό ποσού της σύνταξης από το ένα Κράτος 
δεν αναγνωρίζεται ως συντάξιμος από το άλλο Κράτος 
Προς το σκοπό αυτόν οι ουνταξιοδοτούμενοι μαζί με 
τα υπόλοιπα δικαιολογητικα θα υποβάλλουν και αντί¬ 
γραφο της πράξης συνταξιοδότησης από το Κράτος 
σφυπηρέτησης 

3. Εκτός από τις περιπτώσεις που αναφέρονται στην 
παράγραφο 2 του άρθρου 3, ο αρμόδιος φορέας κατα¬ 
βάλλει τις συντάξεις απευθείας στους δικαιούχους 

Αρθρο 8 

Παροχές χηρείας, τέκνων και άλλων 
, προστατευομένων 

1 Οι διατάξεις των άρθρων 6 και 7 της παρούσας 
Σύμβασης εφαρμόζονται και σε παροχές οτις περιπτώ¬ 
σεις χηρείας, τέκνων και των προστοτευομένων από 
αυτούς 

2 Παροχές, σε περιπτώσεις χηρείας, τέκνων και 
άλλων προστατευομένων που καταβάλλονται σύμφωνα 
με τη νομοθεοία ενός Συμβαλλόμενου Κράτους σε 
δικαιούχους που είναι πολίτες του Κράτους αυτού, 
καταβάλλονται επίσης με τις ίδιες προϋποθέσεις σε 
δικαιούχους που είναι πολ,ίτες του άλλον Συμβαλλόμενου 
Κράτους 

ΜΕΡΟΣ Γ 

Διάφορες διατάξεις 
Διοικητική συνεργασία 

Αρθρο 9 

Γ ενικά 

1 Οι αρμόδιες αρχές θα παίρνουν όλα τα αναγκαία 
διοικητικά μέτρα για την εφαρμογή της παρούσας Σύμ¬ 
βασης και θα ανακοινώνουν αμοιβαία κάθε πληροφορία 
σχετικά με τις τροποποιήσεις της νομοθεσίας τους, 
που μπορεί να επηρεάσουν ενδεχομένως την εφαρμογή 
της 

2. Το ευεργέτημα των απαλλαγών από τέλη ή χαρ¬ 
τόσημα που προβλέπεται από τη νομοθεσία του ενός 
από τα Συμβαλλόμενα Κράτη για τα έγγραφα ή δικαιο- 
λογητικά που υποβάλλονται για την εφαρμογή της 
νομοθεσίας του Κράτους αυτού, επεκτείνεται και στα 
αντίστοιχα έγγραφα ή δικαιολογητικά, που εκδίδονται 
για την εφαρμογή της νομοθεσίας του άλλου Συμβαλ¬ 
λόμενου Κράτους. 

3. Ολα τα έγγραφα που υποβάλλονται-σε εκτέλεση 
της παρούσας Σύμβασης, απαλλάσσονται από τη θεώ¬ 
ρηση νομιμοποίησης από τις διπλωματικές και προξε¬ 
νικές αρχές. 

4. Για την εφαρμογή της παρούσας Σύμβασης οι 
υπηρεσίες θα αλληλογραφούν μεταξύ τους στην ελλη¬ 
νική γλώσσα. 

Αρθρο 10 
Υποβολή αιτήσεων 

Οι αιτήσεις, δηλώσεις ή προσφυγές, οι οποίες πρέπει 
να υποβάλλονται για την εφαρμογή της νομοθεσίας 
ενός από τα Συμβαλλόμενα Κράτη μέσα σε ορισμένη 
προθεσμία σε αρχή ή οργανισμό του Κράτους αυτού, 
γίνονται δεκτές αν υποβάλλονται μέσα στην ίδια προ¬ 
θεσμία σε αρχή ή οργανισμό του άλλου Συμβαλλόμενου 
Κράτους. 

Αρθρο 11 

Εξοφλήσεις χρηματικών παροχών - Προκαταβολές 

1. Ο αρμόδιος φορέας του ενός Συμβαλλόμενου 
Κρότους, ο οποίος οφείλει χρηματικές παροχές, σε 
εφαρμογή της παρούσας Σύμβασης, σε δικαιούχους που 
διαμένουν στην περιοχή του άλλου Συμβαλλόμενου 
Κράτους, εξοφλεί έγκαιρα πς παροχές αυτές στον τόπο 
διαμονής του δικαιούχου στο νόμισμα του πρώτου Κρά¬ 
τους ή σε οποιοδήποτε άλλο ελεύθερα μετατρέψιμο 
νόμισμα. 

2 Οι μεταφορές των ποσών σε εφαρμογή της πα¬ 
ρούσας Σύμβασης θα λαμβάνουν χώρα σύμφωνα με τις 
ισχύουσες σχετικές συμφωνίες μεταξύ των Συμβαλλό¬ 
μενων Κρατών. 

3. Προκαταβολές που έχουν καταβληθεί σε δικαιούχο 
από φορέα ενός από τα Συμβαλλόμενα Κράτη, παρα- 
κρατούνται με αίτηση του εν λόγω φορέα από τον 
αρμόδιο φορέα του άλλου Συμβαλλόμενου Κράτους από 
το ποσό που έχει να λάβει ο δικαιούχος από τον 
τελευταίο αυτόν φορέα. 

4. Η διάταξη της προηγούμενης παραγράφου ισχύει 
προκειμένου και για παροχές που έχουν καταβληθεί 
αχρεωστήτως. 

Άρθρο 12 

Επίλυση αμφισβητήσεων 

Κάθε αμφισβήτηση μεταξύ των Συμβαλλόμενων Κρα¬ 
τών, σχετικά με την ερμηνεία ή την εφαρμογή της 
παρούσας Σύμβασης, θα αποτελεί αντικείμενο άμεσων 
διαπραγματεύσεων μεταξύ των αρμόδιων αρχών των 
Συμβαλλόμενων Κρατών και θα ρυθμίζεται με όμοια 
σύμβαση, η οποία θα δημοσιεύεται στην Εφημερίδα της 
Κυβερνήσεως χωρίς να κυρώνεται με νόμο. 


Αρθρο 13 

1. Η παρούσα Σύμβαση θα επικυρωθεί σύμφωνα με 
τις αντίστοιχες συνταγματικές διατάξεις και θα τεθεί 
σε ισχύ την πρώτη του μήνα που ακολουθεί το μήνα 
κατά τον οποίο θα έχουν ανταλλαγεί τα έγγραφα 
επικύρωσης. 

2. Τα έγγραφα επικύρωσης θα ανταλλαγούν το γρη¬ 
γορότερο δυνατό στην Κύπρο. 

3. Η Σύμβαση συνομολογείται για αόριστη διάρκεια 
αρχίζοντας από την ημερομηνία έναρξης της ισχύος 
της. 

Δύναται να καταγγελθεί από το ένα από τα Συμβαλ¬ 
λόμενα Κράτη ύστερα από ειδοποίηση προς το άλλο 
Συμβαλλόμενο Κράτος Η ισχύς της Σύμβασης τερμα¬ 
τίζεται την 31η Δεκεμβρίου του έτους που ακολουθεί 
το έτος μέσα στο οποίο δίδεται η ειδοποίηση 

4. Αν η Σύμβαση παυσει να ισχύει κατόπιν καταγγελίας, 
τα δικαιώματα που αποκτήθηκαν από ένα πρόσωπο με 
βάση τις διατάξεις της Σύμβααης εξακολουθούν να 
ισχύουν και γίνονται διαπραγματεύσεις με σκοπό τη 
διευθέτηση οποιωνδήποτε δικαιωμάτων που βρίσκονται 
στο στάδιο της απόκτησης με βάση τη Σύμβαση. 

ΣΕ ΠΙΣΤΩΣΗ ΑΥΤΟΥ, οι πληρεξούσιοι των δύο Συμ¬ 
βαλλόμενων Κρατών υπέγραψαν την παρούσα Σύμβαση. 

Εγινε στη Λευκωσία στις 11 Ιουλίου 1994, σε δύο 
πρωτότυπα στην ελληνική γλώσσα και τα δύο κείμενα 
έχουν την ίδια ισχύ. 

Άρθρο δεύτερο 

Από την έναρξη ισχύος της Σύμβασης αυτής παύει 
να ισχύει κάθε άλλη διάταξη που ρυθμίζει διαφορετικά 
τα θέματα συνταξιοδότησης ή αναγνώρισης ως συντά¬ 
ξιμης προϋπηρεσίας εκπαιδευτικών στην Κύπρο. Οι 
συντάξεις που ήδη καταβάλλονται, βάσει των διατάξεων 
αυτών, θα διέπονται από τους όρους της Σύμβασης 
αυτής. 

Άρθρο τρίτο 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως και της Σύμβασης που 
κυρώνεται από την ολοκλήρωση των προϋποθέσεων του 
άρθρου 13 αυτής. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 11 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Οι ΥΠΟΥΡΓΟ· 

ΕΞΟΤΈΡΚΟΝ ΟΙΚΟΝΟΜΙΚΟΝ 

Κ. ΠΑΠΟΥΛΙΑΣ Α. ΠΑΠΑΔΟΠΟΥΛΟΓ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Φ. (ΩΑΝΝΙΔΗΣ 

θεωρήθηκε κα< τέθηκε η Μεγάλη Σφραγίδα τ ου Κράτους. 

Αθήνα, 13 Φεβρουάριου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝ. ΠΕΠΟΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



